recursal/SuperWikiNEXT-32B huggingface dataset:
V počítačovej terminológii **záchrana dát** znamená proces obnovy dát z poškodeného pamäťového média, keď dáta nemôžu byť prečítané normálnym spôsobom. Dáta sa zachraňujú väčšinou z interných alebo externých pevných diskov (HDD, SSD diskov, USB kľúčov, CD, DVD, magnetických pások, RAID polí, ale aj iných elektronických zariadení. Záchrana dát je potrebná v prípade, že médium bolo poškodené fyzicky (pád na zem, opotrebovanie materiálu) alebo logicky (systém kvôli chybe súborového systému zabraňuje operačnému systému pristúpiť na HDD).

Medzi typické situácie straty dát patrí zlyhanie operačného systému, poškodenie na pamäťovom médiu, omylom vymazané súbory. Cieľom záchrany dát je všetky údaje skopírovať na iné médium.

Fyzické poškodenie
------------------

Existuje veľké množstvo fyzických poškodení pamäťového média, počnúc ľudskou chybou a končiac prírodnými pohromami. Pri CD médiách môže byť poškriabaná kovová vrstva, pri HDD môže byť poškodený povrch (zlé sektory), poškodené hlavy, motor disku. Fyzické poškodenie spôsobuje stratu dát, no vo väčšine prípadov je poškodená aj logická štruktúra súborového systému. Pred tým aby boli dostupné súbory aj adresáre, na pamäťovom médiu musí byť vyriešené aj logické poškodenie.

### Spôsob záchrany dát

Záchrana dát z fyzicky poškodených médií môže byť vykonaná rôznymi spôsobmi. Niektoré poškodenia môžu byť vyriešené výmenou komponentu disku. Po tejto operácii môže byť disk fyzicky funkčný, no často treba vyriešiť ešte logické poškodenie.

Logické poškodenie
------------------

Logické poškodenie sa týka hlavne situácií, keď pamäťové médium nemá hardvérové poškodenie, ale iba softvérové. Problém sa dá vyriešiť spustením softvérového nástroja na záchranu dát.

Priebeh záchrany dát
--------------------

Úspešná záchrana dát sa skladá väčšinou zo 4 krokov. Môžu sa líšiť podľa miery poškodenia média.

### 1. krok: Oprava pevného disku

Oprava pevného disku znamená, že disk dokáže čítať dáta. Ak sú zlé čítacie hlavy, treba ich vymeniť, ak je zlá doska, treba ju opraviť alebo vymeniť. 

### 2. krok: Klon disku na nový disk alebo do obrazu disku

Keď zlyhá pevný disk, najväčšou prioritou je získať z neho nejaké dáta. Vytvorenie klonu obsahu disku zaistí, že v prípade testovania softvérových nástrojov nebude postihnutý pôvodný poškodený disk

### 3. krok: Logická záchrana dát, partície, MBR a MFT

Ak bol poškodený disk vyklonovaný na nový disk a stále nie sú viditeľné dáta, je potrebné použiť softvérový nástroj na záchranu dát

### 4. krok: Opraviť poškodené súbory, ktoré boli obnovené

Stáva sa, že aj po záchrane dát sú niektoré väčšie súbory poškodené a nutná ich oprava.
Wartenbergovo koliesko
Wartenbergovo koliesko aplikované v BDSM (tu na bradavku)
**Wartenbergovo koliesko** alebo **neurologické koliesko** je lekárska pomôcka, ktorú vynašiel lekár Robert Wartenberg, a ktorá sa používa v neurológii na skúmanie citlivosti kože na dotyk. 

Výzorom je podobné radielku na krájanie pizze, ide o otočne uložený disk s relatívne ostrými hrotmi, ktorým sa s rôznym tlakom prechádza po koži. Vyrába sa z kovu alebo plastu.

Pri miernom tlaku je použitie relatívne bezbolestné a skôr príjemné, pri veľkom tlaku ale môže byť jeho použitie aj veľmi bolestivé. Jeho použitie je neškodné, ak nie je na koliesko použitý skutočne extrémny tlak.

Podobný test taktilného vnímania je napríklad súčasťou testovania príznakov diabetickej neuropatie. Bežnejšie sa ale vykonáva napríklad Semmes - Weinsteinovými monofilamentmi (vláknami, tyčinkami) a štetinkou. Pri vyšetrení sa sleduje schopnosť rozlíšenia bodového dotyku od plošného dotyku.

Nelekárske využitie
-------------------

Mimo lekárskej praxe ide o pomôcku v BDSM. Prechádzanie ostnatým kolieskom po koži spôsobuje šteklivú bolesť a vzrušenie. Hroty sú pritom dostatočne ostré na to, aby ich tlak bol stimulujúci, a pritom dostatočne tupé na to, aby pri štandardnom zaobchádzaní nehrozilo prepichnutie kože.

Zdroj
-----

*Tento článok je čiastočný alebo úplný preklad článku Wartenbergovo kolečko na českej Wikipédii.*
O islandskom hudobnom vydavateľstve s podobným názvom pozri *Smekkleysa.*

**Bad Taste Records** je hudobné vydavateľstvo nachádzajúce sa v obci Lund vo Švédsku.

Bad Taste je prvým vydavateľstvom, ktoré bolo založené s orientáciou na švédsku punk rockovú a punk/hardcorovú scénu na začiatku 90. rokov,[chýba zdroj] spolu s vydavateľstvom Burning Heart Records. Názov vydavateľstva pochádza z názvu filmu *Bad Taste* od Petra Jacksona.[chýba zdroj]

Prvou vydanou nahrávkou bolo v roku 1994 EP s názvom *Skate to Hell* od skupiny Satanic Surfers. Po dobu niekoľkých rokov pracovali v spolupráci s hudobným obchodom Love Your Records.[chýba zdroj]

Dnes sa vydavateľstvo trochu diverzifikovalo a posunulo od svojej pôvodnej exkluzívnej orientácie punk/hardcore viac smerom k orientácii rock/emo/rap.

Interpreti
----------

Interpretmi, ktorí vydali svoje nahrávky prostredníctvom Bad Taste Records, boli medzi inými aj:

* All Systems Go!
* Astream
* Chixdiggit
* CunninLynguists
* Danko Jones
* David & the Citizens
* Denison Witmer
* Dropnose
* Four Square
* Early to Bed
* ELWD
* Embee
* Hard-Ons
* Intensity
* Joey Cape
* Langhorns
* Last Days of April
* Logh
* Looptroop Rockers
* Misconduct
* Mohammed Ali
* Navid Modiri & Gudarna
* OnceJust
* Pridebowl
* Promoe
* Sahara Hotnights
* Satanic Surfers
* Svenska Akademien
* The Almighty Trigger Happy
* Turtlehead
* Quit Your Dayjob
* Within Reach

Externé odkazy
--------------

* Oficiálna webstránka
* Bad Taste Events webstránka
* Bad Taste Records na YouTube

Zdroj
-----

* *Tento článok je čiastočný alebo úplný preklad článku Bad Taste Records na anglickej Wikipédii (číslo revízie nebolo určené).*
**Klute**, vlastným menom **Tom Withers** je rešpektovaný drum and bassový DJ a producent z Londýna.

Je takisto bubeníkom, spevákom a skladateľom v anglickej hardcore skupine The Stupids, a ako prvý sa obrátil k elektronickej produkcii v skorých 90-tych rokoch, pred drum and bassom experimentoval s technom. Vydal dve 12" pod vydavateľstvom Override v rokoch 1995-96, a tiež sa objavil na Ninja Tune kompiláciách. V roku 1998 debutoval Klute s LP *Casual Bodies*, ktorý bol vydaný s rozmnožovacou Certificate 18 potlačou, *Fear of People* nasledoval v roku 2000.

V roku 2001 založil vydavateľstvo Commercial Suicide. Cez neho vydal svoj vlastný materiál, vrátane albumu *Lie, Cheat & Steal* (2003), *No One's Listening Anymore* (2005) *The Emperor's New Clothes* (2007) a najnovšie *Music for Prophet* (2010). Všetky tieto albumy sú dvojité CD s jedným drum and bassovým CD a druhým downtempo technom a breakbeatom, a dostal rozsiahly súhlas komunity elektronickej hudby. Skladba „Time 4 Change" z albumu *No One's Listening Anymore* bola posledne zahraná naživo Johnom Peelom.

Vydavateľstvo tiež vydalo skladby od umelcov ako Amit, Break, Digital, Spirit, Calibre, Hive, SKC a Chris Su, vytvorené ako jedno z väčších hráčov v drum and basse.

Kluteho štýl drum and bassu je silne ovplyvnený technom. Je to hlboký a progresívny, s nádychom house, dub a trance s častým použitím vokálov. Hoci Klute je jedným z najmelodickejších hudobných umelcov v drum and basse, jeho skladby sú stále typicky určené pre DJov a tanec.

Rovnako Klute vydáva hudbu pod svojím vlastným vydavateľstvom, tiež vydáva pod vydavateľstvami Hospital Records, 31 Records, Soul:R, Metalheadz a Breakbeat Science Recordings.

Diskografia
-----------

### Albumy

* *Casual Bodies* - Certificate 18 (1998)
* *Fear of People* - Certificate 18 (2000)
* *Lie, Cheat & Steal* - Commercial Suicide (2003)
* *No One's Listening Anymore* - Commercial Suicide (2005)
* *The Emperor's New Clothes* - Commercial Suicide (2007)
* *Music For Prophet* - Commercial Suicide (2010)

Externé odkazy
--------------

* Klute na Myspace
* Allmusic.com biography

Autoritné údaje: * NK ČR: xx0195294
* VIAF: 316572624
*Nefelé sedí pri nohách boha Merkúra*, freska z Pompejí
**Nefelé** alebo **Nefela** alebo zastarano **Nefele** (starogr.  Νεφέλη – Nefelé, lat. *Nebula*) bola v gréckej mytológii bohyňa oblakov, stala sa manželkou orchomenského kráľa Athamasa.

Mali spolu dve deti, syna Frixa a dcéru Hellé, ktoré matka milovala a pripravila im šťastné detstvo. Toto rodinné šťastie však vydržalo len krátko, pretože Athamas sa zasnúbil s inou ženou. Nefelé potom od neho odišla, alebo dokonca bola kráľom vyhnaná. Macocha Inó deti nenávidela a spriadala intrigy, ako sa ich zbaviť. Dala znehodnotiť zrno pripravené na sejbu, takže nevzišlo, nastal hlad a krajinu zachvátili nepokoje. Inó potom presvedčila manžela, aby vyslal poslov o radu do Delf. Pomocou podplatených poslov potom Inó zostavila falošnú veštbu, že na záchranu krajiny proti neúrode a hladu treba obe deti obetovať. Kráľ sa sprvu bránil, ale nakoniec u neho nad otcovskou láskou, zvíťazila vladárska povinnosť.

Deti netušili, čo ich čaká, ale ich matka Nefelé nad nimi bdela a pár hodín pred obetným obradom poslala zlatého barana do kráľovského paláca, aby ich odniesol. Deti nasadli na chrbát barana a ten sa vzniesol do výšky a unášal ich preč. Keď už leteli nad Thráckym morom, Hellé sa neopatrne obzerala, neudržala sa, spadla do mora a utopila sa. Po niekoľko dní na toto miesto potom padali matkine slzy v podobe drobného dažďa. Na pamiatku malej Hellé bola táto morská úžina nazvaná Helléspontos, dnešné Dardanely.

Frixos sa šťastne dostal do Kolchidy, kde sa ho ujal kráľ Aiétes. Zlatého barana kráľ Aiétes obetoval najvyššiemu bohu Diovi, baranie zlaté rúno potom zavesil v posvätnom háji boha Area na vysoký strom a nechal ho strážiť drakom. Pre toto zlaté rúno, sa po rokoch vydala slávna výprava Argonautov vedená Iasónom.

Zdroj
-----

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
Barograf
**Barograf** je registračný barometer, ktorý zaznamenáva časový priebeh atmosférického tlaku (tlaku vzduchu). Týmto sa líši od barometra a aneroidu, ktoré ukazujú len aktuálnu hodnotu atmosférického tlaku. Barograf, používaný v meteorológii, zaznamenáva obvykle priebeh tlaku v rámci jedného dňa.

Základom barografu je niekoľko spojených aneroidov a ručička s perom, ktoré kreslí na pomaly sa otáčajúci valec graf atmosférického tlaku v priebehu dňa. Valec sa otáča pomocou hodinového stroja. Záznam barografu sa nazýva barogram.

Okrem meteorológie sa barograf využíva napríklad v letectve – tlak vzduchu závisí okrem iného na výške a vďaka tomu je možné zaznamenávať zmeny výšky počas letu pomocou barografu.

Zdroj
-----

*Tento článok je čiastočný alebo úplný preklad článku Barograf na českej Wikipédii.*

  


| * z
* d
* u
Meteorológia |
| --- |
| Odbory | 
* aerológia
* aeronómia
* klimatológia

 |
| Prístroje | 
* anemometer
* aneroid
* barograf
* družica
* hypsotermometer
* ombrograf
* radar
* slnkomer (heliograf)
* teplomer
* termograf
* tlakomer
* totalizátor
* vlhkomer
* zrážkomer

 |
| Prvky | 
* tlak
* rosný bod
* teplota
* zrážky

 |
| Javy | 
* blesk
* blizard
* búrka
* dážď
* derecho
* dúha
* El Niño
* front
* globálne otepľovanie
* inovať
* krúpa
* hmla
* oblak
* počasie
* rosa
* skleníkový efekt
* sneh
* snehová víchrica
* tornádo
* tromba
* tropická cyklóna
	+ hurikán
	+ tajfún
* vietor

 |
Súradnice: 38°52′S 6°58′Z﻿ / ﻿38,867°S 6,967°Z﻿ / 38.867; -6.967

**Badajoz** je administratívne centrum provincie Badajoz a podľa počtu obyvateľov najväčšie mesto španielskeho autonómneho spoločenstva Estremadura. Nachádza sa blízko hraníc s Portugalskom na ľavom brehu rieky Guadiana. Mesto je sídlom diecézy a univerzity. Badajoz využíva svoju polohu na obchod s Portugalskom. V meste sa vyrába plátno, vlna, kožené výrobky a keramika.

Dejiny
------

Mesto počas rímskej vlády na tomto území nebolo spomínané, napriek tomu, že sa v blízkosti našli pozostatky rímskych ako aj vizigótskych obydlí. Mesto založil v roku 875 moslimský šľachtic Ibn Marwan po svojom vyhnaní z Méridy. Až do 10. storočia bolo mesto sídlom efektívneho autonómneho rebelské štátu. V 1022 sa stalo hlavným mestom malého moslimského kráľovstva. V roku 1168 mesto ovládli Portugalci a oslobodil ho až v roku 1229 leónsky kráľ Alfonz IX.

Ako hraničná pevnosť bolo mesto sužované viacerými útokmi napr. Portugalcami v 1660 a spojencami v 1705 počas Vojny o španielske dedičstvo.

Osobnosti
---------

* Joaquín Valverde Durán (1846-1910), španielsky skladateľ, dirigent a flautista

Iné projekty
------------

Commons
* Spolupracuj na Commons Commons ponúka multimediálne súbory na tému **Badajoz**

Zdroj
-----

*Tento článok je čiastočný alebo úplný preklad článku Badajoz na anglickej Wikipédii.*
**Klymenos** (starogr. *Κλύμενος* – *Klymenos*, lat. *Clymenus*) je v gréckej mytológii syn Presbóna, kráľ Orchomenu v Boiótii.

Klymenos prevzal kráľovské žezlo v Orchomene po kráľovi Orchomenovi, ktorý zomrel bezdetný. Klymenos sa potom stal otcom piatich synov, Ergina, Arrhóna, Stratia, Pylea a Azea.

Keď Klymena v Tébach počas slávností na počesť boha Poseidóna smrteľne zranil kameňom vozataj Menoikea Periéres, umierajúci Klymenos určil za nástupcu trónu svojho najstaršieho syna Ergina a poprosil ho, aby ho pomstil. Erginos nato spolu s bratmi vytiahol proti Tébam a keď ich porazil, vynútil si, aby im Tébania počas dvadsiatich rokov, každoročne odvádzali sto volov.

Táto daň by samotné Téby nevyčerpala, ale Tébanov urážalo spupné gesto, potvrdzujúce nadvládu Ergina. Od tejto dane i nadvlády Téby nakoniec oslobodil hrdina Hérakles.

Referencie a bibliografia
-------------------------

1. 1 2 3  Pausanias, *Periégésis tés Hellados*, 9,37,1.
2. 1 2  Apollodoros, *Bibliotheca*, 2,4,11.
3. 1 2 3  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 129.
4. ↑  Pausanias, *Periégésis tés Hellados*, 9,37,2.
Fázový uhol
**Fázový uhol** je v astronómii uhol medzi svetlom dopadajúcim na objekt (najčastejšie planéta) a svetlom odrážajúcim sa od objektu smerom k pozorovateľovi. Pri pozorovaniach zo Zeme je to uhol Slnko – objekt – pozorovateľ, ktorý je v podstate zhodný s uhlom Slnko – objekt – Zem. V širšej definícii, ktorá zahŕňa aj pozorovania z iných miest vo vesmíre, je fázový uhol uhol osvetľujúci objekt – pozorovaný objekt – pozorovateľ.

Pôvod výrazu
------------

Pôvod výrazu je spojený s fázami planét, keďže jasnosť a fáza objektu sa mení podľa veľkosti fázového uhla.

Hodnoty fázového uhla
---------------------

Fázový uhol môže nadobúdať hodnoty v rozpätí od 0° do 180° pre planéty vnútri dráhy Zeme, pre vonkajšie planéty je maximálny fázový uhol obmedzený:

* Mars: 47°
* Jupiter: 12°
* Saturn: 6°
* Urán: 3,2°
* Neptún: 1,954°

### 0°

Uhol 0° predstavuje situáciu, keď sa pozorovaný objekt nachádza v hornej konjunkcii (priamka Zem – Slnko – objekt) alebo opozícii (priamka Slnko – Zem – objekt).

### 180°

Uhol 180° zodpovedá situácii, keď sa pozorovaný objekt nachádza v dolnej konjunkcii (priamka Slnko – objekt – Zem).


|  |  |
| --- | --- |
|  | Astronomický portál |
**Nacuzuki** (jap.:冬月) bol jedenásty torpédoborec triedy Akizuki japonského imperiálneho loďstva.

Popis
-----

*Nacuzuki* patril k druhej sérii torpédoborcov triedy *Akizuki*. Tá bola pôvodne navrhnutá ako trieda protilietadlových sprievodných plavidiel, s hlavnou výzbrojou ôsmich 100mm/65 diel typu 98 (4xII).

Lodný kýl bol položený na výstavbu 1. mája 1944 v Sasebe v námornej lodenici, trup sa začal budovať 2. decembra 1944, a loď vstúpila do služby 8. apríla 1945, ako posledný dokončený torpédoborec triedy Akizuki. Názov, rovnako ako ostatné torpédoborce ​​v sérii, bol spájaný s Mesiacom a znamenal "Letný Mesiac".

Služba
------

Po uvedení do služby v apríli 1945, cvičil jeho posádku poručík Šigeru Nišino vo vodách Japonska a po skúškach bol pridelený do 11. flotily torpédoborcov. 25. mája 1945 bol pridelený k 41. divízii torpédoborcov 31. flotily ako sprievodné plavidlo. Nikdy sa nezúčastnil bojových operácií. 16. júna 1945 bol poškodený v oblasti Sasebo keď prešiel cez leteckú mínu. Žiadne opravy neboli uskutočnené. Po vojne slúžil ako repatriačné plavidlo.

25. augusta 1947 odovzdaný Veľkej Británii v rámci reparácií, ale nie do prevádzky, ale po vyšetrení špecialistov bol vyhodený v roku 1948 do šrotu v Urage v Japonsku.

Zdroj
-----

*Tento článok je čiastočný alebo úplný preklad článku Natsuzuki na poľskej Wikipédii.*
**Produktová politika** alebo **výrobková politika** je analýza, plánovanie, realizácia a kontrola činností (opatrení, rozhodnutí) týkajúcich sa výrobku ako marketingového nástroja, napríklad vonkajšia podoba výrobku, zloženie výrobkového radu, politika značky a pod. Je to súčasť marketingového mixu. Úzko súvisí s politikou kvality.

Do popredia strategických úvah produktovej politiky podniku v konkurenčnom prostredí vstupujú štrukturálne a podnikové faktory, ktoré determinujú konkurenciu. Úspech podnikateľského subjektu je v súčasnosti založený na filozofii prípravy a uvádzania na trh produktov, ktoré uspokojujú potreby, želania a nároky spotrebiteľov alebo tieto potreby ešte len vytvárajú, filozofii podnikania založenej na vyhľadávaní zákazníkov k existujúcej ponuke produktov na trhu.

Strategické rozhodovanie podnikateľských subjektov v podmienkach konkurencie a globalizácie trhov vyžaduje poznanie trhov, orientáciu na kvalitu, znižovanie nákladov a inovácie. Poznanie týchto procesov vyžaduje získavať poznatky a vedieť ich tvorivo aplikovať.

Produkt a jeho tri úrovne sú základom marketingového mixu a prostriedkom dosahovania zisku z dlhodobého hľadiska. Náuku o produkte a kvalite môžeme parciálne rozdeliť na dve oblasti z hľadiska objektu skúmania:

1. všeobecnú náuku o produkte, ktorá skúma produkt vo všetkých jeho rozmanitých formách, a to z hľadiska požiadaviek a možností jeho vzniku, jeho úžitkovej hodnoty, užitočnosti, kvality, procesov, činnosti a ich výsledkov,
2. špeciálne orientovanú náuku o produkte, ktorej objektom skúmania sú jednotlivé skupiny produktov vnútorne diferencované, resp. vo väzbe na jednotlivé prvky procesov a činností subjektov trhu a hodnotový reťazec podnikateľského subjektu.

Literatúra
----------

Vojtech Kollár a kolektív: *Produktová politika*. 2003
**Nadace Český literární fond** je česká nadácia podporujúca vznik nových hodnotných diel pôvodnej aj prekladovej literatúry, divadla, filmu, publicistiky, vedy, rozhlasu, televízie a zábavného umenie. Pôsobí ako jeden z mála alternatívnych neštátnych zdrojov financovania kultúry.

Nadácia ČLF formou grantov podporuje vydanie alebo realizáciu nekomerčných diel literatúry, divadla, vedy a filmu a periodík. Prostredníctvom štipendií napomáha vzniku nových umeleckých a vedeckých projektov.

Nadácia udeľuje Výročné ceny:

* Za literatúru
* Za divadlo
* Za film a televíziu
* Za vedecké dielo
* Pre vydavateľa a kníhkupca
* Pre novinárov - Cena Karla Havlíčka Borovského a dve (predtým aj viac) Novinářské křepelky pre novinárov do 33 rokov.

Spoločne s Nadání Josefa, Marie a Zdenky Hlávkových udeľuje tiež Literárnu cenu Josefa Hlávky.

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku Nadace Český literární fond na českej Wikipédii.*
**Klondike Highway** je 712 km dlhá cesta vedúca zo Skagway v štáte Aljaška v USA *(Highway 98)* cez hlavné mesto kanadského teritória Yukon *(Highway 2)* Whitehorse do Dawson City. Čiastočne kopíruje trasu používanú zlatokopmi počas zlatej horúčky na Klondike v roku 1898.

Klondike Highway začína v Skagway na pobreží Tichého oceánu. Po 24 km pretína v Bielom priesmyku pohorie Prímorské vrchy na hranici USA a Kanady. Krátky úsek 56 km vedie provinciou Britská Kolumbia, ale hlavná časť leží v teritóriu Yukon.

Severná Klondike Highway
------------------------

Severná Klondike Highway je úsek vedúci z Whitehorse do Dawson City. Pred vybudovaním Klondike Highway bolo cestné spojenie z Whitehorse do Dawson City veľmi nekvalitné a bez obáv ho mohli používať iba terénne vozidlá. V roku 1950 bola vybudovaná cesta z Whitehorse do Mayo cez obec Steward Crossing. V roku 1955 bola otvorená cesta medzi Steward Crossing a Dawson City. Do roku 1960 boli vybudované mosty v Carmacs cez rieku Yukon, Pelly Crossing cez rieku Pelly a Steward Crossing cez rieku Steward, ktoré nahradili dovtedajšie kompy. 

V roku 1978 bola cesta z Mayo do Dawson pomenovaná Klondike Highway. Až do roku 1979 bola Klondike Highway štrkovou cestou. Do roku 1982 bol vyasfaltovaný úsek po Carmacs a cesta bola dobudovaná až koncom 80-tych rokov.

Južná Klondike Highway
----------------------

Južná Klondike Highway je úsek vedúci zo Skagway do Whitehorse. Pôvodný úsek dlhý 33 míľ z Whitehorse do Carcross bol vybudovaný ako súčasť Alaska Highway v roku 1942, kým nebola v roku 1943 Alaska Highway presmerovaná okolo jazera Marsh. Výstavba úseku Carcross - Skagway začala v päťdesiatych rokoch 20. storočia. Po prerušení výstaby bola ukončená v roku 1978. Pôvodne bola vybudovaná hlavne pre turistické účely, ale po roku 1986 sa po zrušení železnice White Pass a Yukon Route stala dôležitou obchodnou cestou.
Úsek z Carcross do Skagway bol prebudovaný a vyasfaltovaný koncom 80-tych a začiatkom 90-tych rokov 20. storočia. 

  


| * z
* d
* u
Cestná infraštruktúra v Yukone |
| --- |
| Cesty(*Highways*) | 
* Alaska Highway (Hwy 1)
* Klondike Highway (Hwy 2)
* Haines Highway (Hwy 3)
* Robert Campbell Highway (Hwy 4)
* Dempster Highway (Hwy 5)
* Canol Road (Hwy 6)
* Atlin Road (Hwy 7)
* Tagish Road (Hwy 8)
* Top of the World Highway (Hwy 9)
* Nahanni Range Road (Hwy 10)
* Silver Trail (Hwy 11)
* Takhini Hot Springs Road (Hwy 14)
* Mitchell Road (Hwy 15)
* Cassiar Highway (Hwy 37)

 |  |
O rovnomennom nakladateľstve pozri *Baronet (nakladateľstvo).*
Odznak britského baroneta
**Baronet** je šľachtický titul, ktorý udeľuje výlučne britský panovník. Udeľuje sa dedične, vždy pre hlavu rodu, pričom titul zásadne dedí najstarší syn. Baronet nie je a nebol členom Snemovne lordov.

Titul zriadil Jakub I. v roku 1611, s cieľom zvýšiť kráľovské príjmy. Termín pochádza zo stredoveku, kedy označoval "malého baróna", teda šľachtica, ktorý stratil právo byť povolaný do Snemovne lordov, avšak zriedkavo sa udeľoval samostatne. Obnovenie titulu je spojené s Robertom Cottonom, ktorý objavil nobilitačné dokumenty Sira Williama de la Pole z roku 1340, v ktorých sa uvádzalo, že tento titul bol udelený za finančnú čiastku. Táto skutočnosť zaujala kráľa Jakuba I. ktorý bol vo finančných ťažkostiach, a tak začalo predávanie titulu. 

Jakub I. ponúkol v roku 1611 titul "anglický baronet" 200 mužom. Každý z nich musel kráľovi zaplatiť náklady na tri roky žoldu pre 30 vojakov. Následne v tom istom roku vytvoril titul "írsky Baronet" s podobnými podmienkami. Karol I. v roku 1625 vytvoril titul "Baronet Nového Škótska" s cieľom podporiť kolonizáciu Nového Škótska. Po roku 1707 sa udeľoval titul "Baronet Veľkej Británie" a po roku 1801 titul "Baronet Spojeného kráľovstva".

V súčasnosti existuje asi 1 300 baronetov, pričom posledný udelený titul bol pre Denisa Thatchera, manžela Margaret Thatcherovej.

Literatúra
----------

* Burke 's peerage, baronetage & amp; knightage, Burke 's Peerage Ltd, London, 2003.
* Gert Oswald, Lexikon der Heraldik, Leipzig, 1984

Zdroj
-----

*Tento článok je čiastočný alebo úplný preklad článku Baronet na českej Wikipédii.*
**Lev Matematik** (iné mená: **Leon Filozof**, **Leon Matematik**; starogr. Λέων ὁ Μαθηματικός *alebo* Φιλόσοφος \* asi 790 – † po 869) bol byzantský filozof, vynálezca, logik; synovec alebo bratranec posledného patriarchu obdobia ikonoklazmu Jána VII. Bol rektorom carihradskej univerzity (Magnaurská škola) v Konštantínopole, učiteľ Konštantína Filozofa. Učil aristotelovskú logiku. Jeho jediným zachovaným dielom sú poznámky obsiahnuté v rukopise Platónových dialógov. Dnes je nazývaný ako "pravý renesančný človek" a „najšikovnejší človek v Byzancii v 9. storočí".

Dielo
-----

Väčšina jeho diel sa nezachovala. Písal obsiahle práce, básne, epigramy. Venoval sa aj prekladom a priniesol tak veľké množstvo filozofických, lekárskych a astronomických textov. Vytvoril aj svoju vlastnú lekársku encyklopédiu. Vynašiej aj niekoľko automatov, napríklad cisársky trón, ktorý „levitoval" a bol obklopený stromami so spievajúcimi vtákmi a revúcimi levmi.

Referencie
----------

1. ↑  ZOZUĽAK, Ján. *Byzantská filozofia*. Plzeň : Vydavatelství a nakladatelství Aleš Čeněk, 2016. 224 s. ISBN 978-80-7380-640-8. S. 55.
2. ↑  LEO THE MATHEMATICIAN. In:  *The Oxford Dictionary of Byzantium*. Ed. Alexander P. Kazhdan. New York : Oxford University Press, 1991. 2232 s. ISBN 0-19-504652-8. S. 1217.
3. ↑  Marcus Louis Rautman (2006), *Daily Life in the Byzantine Empire* (Greenwood Publishing Group), s. 294–95. ISBN 0-313-32437-9
4. 1 2   *History of the Pianola* [online]. Pianola Institute. Dostupné online.  (po anglicky)

Pozri aj
--------

* byzantská filozofia

Externé odkazy
--------------


|  |  |
| --- | --- |
| Portal | Astronomický portál |

* FILIT – zdroj, z ktorého pôvodne čerpal tento článok.
* Byzantine Philosophy *Stanford Encyclopedia of Philosophy* Katerina Ierodiakonou a Börje Bydén (2008) (po anglicky)

Autoritné údaje: * BnF: 119305016
* GND: 100951821
* ISNI: 0000 0001 0225 2680
* LCCN: n93123081
* NK ČR: xx0129235
* VIAF: 24956879
* WorldCat: lccn-n93123081
**Detský folklórny súbor Sedličan** vznikol v roku 1973 ako tanečno – spevácka skupina, ktorý založila Mária Žemberyová.

Základný repertoár súboru tvoria najmä piesne, riekanky, hry a zvyky ľudí, ktorí žili a žijú v malebnom údolí potoka Sopotnica a pod majestátnym pohorím Čiernej hory, na rozhraní Šarišskej vrchoviny a Slovenského rudohoria 26 kilometrov juhozápadne od Prešova.

Tento mikroregión tvoria obce Sedlice, Klenov, Miklušovce, Suchá Dolina, Ľubovec a Ruské Pekľany. Neľahký život tunajších ľudí bol oddávna spätý s pôdou a horou. Všetky svoje životné pocity vedeli vždy veľmi citlivo vyjadriť v piesňach. Skladali si ich sami a vzišli z ich každodenných zážitkov a skúseností. Vyspievali v nich svoju radosť, žiaľ aj smútok. Tieto šarišské piesne a zvyky žijú už len v pamäti najstarších občanov obce. Vďaka ním, mohli žiaci školy s pomocou svojich učiteľov, zozbierať slová a melódie starých ľudových piesní, z ktorých vznikli folklórne pásma s názvami ako : Fendija; Svadobná pieseň – Visoka jedlička; Paľeňe šmertki; Riekanky pri priadkach; Veľká noc; Detské hry; Po riafaňu ľenu; Jarná orba; Štuški vištuchane a podobne. Takáto starostlivosť o stáročné dedičstvo našich predkov vytvára predpoklad, že ho nezabudnú ani ich potomkovia a ostane zachované aj pre budúce generácie. Potvrdzujú to aj úspechy, ktoré súbor pravidelne už od svojho vzniku dosahoval. Napr. víťazstvami v okresných a krajských kolách základnej umeleckej činnosti, vystupovaním v celoštátnom rozhlase a televízii, získaním hlavnej ceny na VII. detskom folklórnom festivale v Prešove, účinkovaním na folklórnom festivale vo Východnej či v bulharskej Starej Zagore. Jadro tohto súboru aj dnes tvoria deti zo Základnej školy v Sedliciach.

| * z
* d
* u
Folklórne kolektívy na Slovensku |
| --- |
| Folklórne súbory | 
* Bezanka
* Brezová
* Bystrina
* Čačina
* Čarnica
* Detva
* Dolina
* Dopravár
* Družba
* Dúbrava
* Dudváh
* Dunaj
* Ekonóm
* Furmani
* Garam Menti
* Gymnik
* Haviar
* Heľpan
* Hornád
* Hradisko
* Chemlon
* Jahodná
* Jánošík (Svit)
* Jánošík (vojenský)
* Jedľovina
* Humenné
* Karpaty
* Kobylka
* Kopaničiar
* Lipa
* Liptov
* Lúčnica
* Madovec
* Maguranka
* Máj (Liptovský Mikuláš)
* Máj (Piešťany)
* Makovica
* Marína
* Mladosť (Banská Bystrica)
* Mladosť (Dubnica nad Váhom)
* Mostár
* Oravan
* Otava
* Partizán
* Poľana
* Považan
* PUĽS
* Rovňan
* Rozmarija
* Rozsutec
* Sabinovčan
* Sedličan
* Skaličan
* Slnečnica
* SĽUK
* Spievanky
* Stavbár
* Strážske
* Striebornica
* Szőttes
* Šarišan
* Šiňava
* Technik
* Trenčan
* Turiec
* Urpín
* Vagonár
* Váh
* Vatra
* Vršatec
* Zlatňanka
* Zobor
* Železiar

 |
| Folklórne skupiny | 
* Bukovina
* Očovan
* Raslavičan
* Špačinčanka
* Zamutovčan

 |
| Detské folklórne súbory | 
* Brezinka
* Čečinka
* Dúbravienka
* Leváranek
* Raslavičanik
* Sedličan
* Sliačanček
* Trávniček
* Turiec
* Vienok

 |
**Fázy vývoja skupiny** sú časové úseky, ktorými podľa Bruce Tuckmana musí prejsť každá skupina (pracovný tím, kolektív), a počas ktorých sa skupina vyvíja a nie je možné bez nich pracovať efektívne. Nehľadiac na rôznu dĺžku trvania je poradie jednotlivých fáz nemenné. Nutnou podmienkou pre postup do vyššieho štádia je absolvovanie predchádzajúceho. Výnimočne môže vývoj skĺznuť späť, avšak opäť výhradne v uvedenom poradí. Pôvodný variant modelu obsahoval štyri štádiá, ktoré doplnil Tuckman s Jensenom o piate (ukončenie činnosti). Dnes býva doplňované ako samostatne štádium vlastný vznik (ustanovenie) skupiny.

Pôvodná koncepcia prevzatia odlišovala:

* *sociálno-emocionálnu sféru*, zahŕňajúcu vzťahy správania sa členov navzájom voči sebe (s fázami: testovanie a závislosť, vnútroskupinový konflikt, vývoj skupinovej súdržnosti a funkčnej role vzťahov)
* *úlohovo orientovanú činnosť*, ktorá popisovala typy interakcií z hľadiska dosahovania výkonu (s fázami: orientácia a testovanie, emocionálne reakcie na požiadavky úlohy, otvorená diskusia, objavy riešení)

Zdroj
-----

*Tento článok je čiastočný alebo úplný preklad článku Fáze vývoje skupiny na českej Wikipédii.*
**Zrodenie tragédie z ducha hudby** (nem. Die Geburt der Tragödie aus dem Geiste der Musik) je kniha Friedricha Nietzscheho, ktorá vyšla začiatkom roka 1872.

Obsah
-----

Nietzsche vo svojej knihe predstavuje intelektuálnu dichotómiu dvoch elementov: *apolónskeho* a *dionýzskeho*. Prvý predstavuje, zjednodušene povedané, formálne diferencovanú realitu, druhý zasa formálne nerozlíšenú realitu. Apolónske je šifrou pre rozum, rozlíšenosť, krásu, dokonalosť, realizuje sa vo výtvarnom umení. Dionýzske je zasa stelesnením nerozlíšenosti, hudby, tanca, opojnosti, prekračovania hraníc a orgiastickej vášne. Podľa Nietzscheho tieto dva elementy bojujú o kontrolu nad ľudskou existenciou.

Antická tragédia bola podľa Nietzscheho najvyššou formou umenia, pretože spájala oba tieto elementy do kompaktného celku, čím divákovi umožnila zažívať širokú škálu životných situácií. Dionýzsky element sa nachádzal v hudbe zboru, zatiaľ čo apolónsky element bol prítomný v dialógu. Apolónsky duch tak prepožičiaval dionýzskej abstraktnosti formu.

Rozvoj antickej tragédie podľa Nietzscheho prerušil až nástup Sokratovej racionalistickej filozofie. Rovnováha apolónskeho a dionýzskeho elementu v modernom umení sa podľa neho dá dosiahnuť *znovuzrodením tragédie* z hudby, ako sa oň vo svojich operách pokúšal Richard Wagner.

Klasickí filológovia Nietzscheho doby knihu odmietli.

Bibliografia
------------

* Friedrich Nietzsche. *Zrodenie tragédie z ducha hudby.* Bratislava, 1998.

Externé odkazy
--------------

* *Die Geburt der Tragödie* (po nemecky)
***Žert*** je prvý román Milana Kunderu napísaný roku 1965 a prvýkrát vydaný roku 1967 nakladateľstvom Československý spisovatel.

Hlavnou postavou je Ludvík Jahn, v raných päťdesiatych rokoch ako študent horlivý komunista, ktorého kvôli žartovnej pohľadnici, poslanej spolužiačke Markéte na socialistické školenie, vyhodili z vysokej školy aj zo strany. Ludvík sa chce po desiatich rokoch pomstiť bývalému spolužiakovi Zemánkovi, ktorý ho v rozhodujúcej chvíli podrazil, tým, že zvedie Zemánkovu ženu Helenu. Zistí ale, že manželia spolu už aj tak nežijú.

Väčšina textu knihy je retrospektívne rozprávanie. Príbeh začína tým, že sa Ludvík vracia do rodného moravského mesta vykonať svoju pomstu, ktorej dôvod a Ludvíkov predchádzajúci život sa čitateľovi osvetľuje v následujúcich kapitolách. Román síce komentuje politickú atmosféru doby päťdesiatych a šesťdesiatych rokov, ale autorova pozornosť sa obracia skôr na Ludvíkove vzťahy a lásky. Obsahuje tiež časti venované moravskej ľudovej piesni.

V roku 1968 natočil režisér Jaromil Jireš rovnomenný film, ktorý dodnes oceňujú filmoví kritici aj diváci, a ktorý sa (na rozdiel od západnej filmovej adaptácie jeho Neznesiteľnej ľahkosti bytia) páčil aj Kunderovi.

Literatúra
----------

* Milan Kundera: *Žert. Román*. Atlantis, Brno 1996, ISBN 80-7108-116-7

Zdroj
-----

*Tento článok je čiastočný alebo úplný preklad článku Žert (román) na českej Wikipédii.*
Mostový žeriav:  
červené diely - most (trojnosníkový)  
modré diely - konštrukcia pojazdu  
žlté diely - žeriavové háky visice z mačiek
Schéma špeciálneho lejacieho mostového žeriavu s dvoma mačkami a kabínou pre obsluhu
**Mostový žeriav** je typ žeriava pevne spojeného s daným manipulačným miestom. Je určený na dvíhanie a presun bremien napríklad vo výrobných halách, prekladiskách a podobne. Charakteristickou časťou žeriava je tuhý priečnik, tzv. žeriavový most, podľa ktorého má typ pomenovanie. Most je na koncoch vybavený pojazdovým mechanizmom, ktorý mu umožňuje pohyb po pojazdových dráhach v smere kolmom na pozdĺžnu os mosta. Tieto pojazdové dráhy sú vytvorená v príslušnej výške koľajnicami, profilmi, alebo inak. Pojazdové dráhy môžu byť aj oblúkové, prípadne jedna časť mosta uchytená bodovo v otočnom ložisku. Na samotnom moste je tiež vytvorená dráha pre mačku, ktorá sa pohybuje pozdĺž mosta. Obálka zloženého pohybu mosta a mačky je manipulačná plocha. Táto je vo väčšine prípadov obdĺžniková, ale môže byť aj výsek medzikružia, alebo kruhu.

Konštrukcia
-----------

Žeriavový most sa skladá z jedného (pre menšie nosnosti), dvoch alebo viac nosníkov. Hlavné nosníky sú zvarované, nitované alebo z valcovaných profilov. Viacnosníkové mosty môžu tvoriť uzavretý, alebo otvorený profil.

Pri jednonosníkovej konštrukcii sa používa visutá mačka - pohybujúca sa po spodne časti profilu nosníka. Pri viacnosníkovej konštrukcii môže byť dráha mačky vytvorená na horných plochách hlavných nosníkov, alebo medzi nimi.

Väčšie žeriavy mávajú vytvorenú aj lávku pre obsluhu. Táto je vytvorená medzi hlavným a tzv. lavičkovým nosníkom, ktorý vytvára zároveň zábradlie.

Menšie mostové žeriavy môžu mať ručný pohon, väčšina má pohon elektrický.

Špeciálne mostové žeriavy
-------------------------

### Podvesný mostový žeriav

Podvesný mostový žeriav je jednonosníkový žeriav pre menšie nosnosti. Žeriavová dráha je vytvorená spodnými prírubami T alebo I nosníkov, ktoré sú zavesené na strešnej konštrukcii budovy. Používajú sa v prípadoch, keď nie je možné vybudovať pojazdovú dráhu na stenách budovy. Niektoré umožňujú prejazd mačky medzi viacerými podvesnými žeriavmi v rovnakej hale.

### Stohovací žeriav

Stohovací žeriav je mostový alebo podvesný žeriav, ktorý má na mačke vodiaci stĺp. Po vodiacom stĺpe sa vo zvislom smere pohybuje kabína a vidlice na manipuláciu s bremenom.

Iné projekty
------------

Commons
* Spolupracuj na Commons Commons ponúka multimediálne súbory na tému **Mostový žeriav**

Zdroj
-----

* *Tento článok je čiastočný alebo úplný preklad článku Mostový jeřáb na českej Wikipédii.*
* DVOŘÁK, Rudolf, a kol. *Stroje. Pre 3. ročník SPŠS.*. Bratislava : Nakladateľstvo Alfa, n.p. 1970. 312 s.

Pozri aj
--------

* portálový žeriav
Pôdorys katedrály.
**Pôdorys** je priemet predmetu na vodorovnú rovinu, obraz predmetu pri pohľade zhora.

V architektúre
--------------

Pri navrhovaní budov sa pôdorysy zvyčajne kreslia v mierkach 1:500, 1:400,1:200, 1: 100, v mierke 1:50 sa už zakresľuje aj zdravotechnické zariadenie a nábytok, obklady, dlažby a iné, v mierke 1:25, 1:20, 1:10, 1:5, 1:2 a 1:1 sa kreslia konštrukčné a dizajnérske detaily

### Pôdorys obytnej budovy

Účelné prevádzkové spojenie skupiny priestorov bytu a súčasne viacerých bytov vytvárajúcich obytnú budovu. Byty sú charakteristické obytnými miestnosťami, príslušenstvom a komunikačnými priestormi vloženými do konštrukčných jednotraktov, dvojtraktov alebo trojtraktov. Bežná dĺžka a hĺbka pôdorysu obytnej budovy závisí od jej typu – sekciový, chodbový, pavlačový,... Tvar pôdorysu obytných budov musí vyhovovať požiadavkám kladeným na obytné miestnosti i na príslušenstvá bytu, umožňovať vybavenie miestností príslušným technickým a nábytkovým zariadením, jeho účelné rozostavenie a riadnu prevádzkovú súvislosť v byte s pripojením na chodby, schodisko a výťah.

### Pôdorysná osnova modulovej sústavy

Druh priestorovej osnovy modulovej sútavy určujúci rozmiestnenie zvislých nosných konštrukcií v pôdoryse objektu (pôdorys zvislých rovín priestorovej osnovy).

### Pôdorysná schéma stavebného objektu

Znázornenie polohy a skladby zvislých konštrukcií stavebného objektu. Za zvislú konštrukciu sa považujú steny alebo stĺpy pozdĺžnych, priečnych, krabicových, alebo bodových systémov. Pôdorysná schéma stavebného objektu vyznačuje skladobné parametre v smere dĺžky objektu, skutočnú dĺžku objektu a skladobnú dĺžku objektu.

* Jednoduchý situačný pôdorys podlažia budovy so schodiskom a miestnosťami.Jednoduchý situačný pôdorys podlažia budovy so schodiskom a miestnosťami.
* Situačný pôdorys podlažia budovy so zariaďovacími predmetmi.Situačný pôdorys podlažia budovy so zariaďovacími predmetmi.
* Pôdorys paláca.Pôdorys paláca.

Pozri aj
--------

* rez (zobrazenie)

Iné projekty
------------

Commons
* Spolupracuj na Commons Commons ponúka multimediálne súbory na tému **Pôdorys**

Zdroje
------

* Šalinga, S.: *Stavebný náučný slovník V.zväzok 2. časť, Architektúra a typológia*, Slovenské vydavateľstvo technickej literatúry Bratislava, s. 636,637.
* *Krátky slovník slovenského jazyka*, vydavateľstvo Slovenskej akadémie vied Bratislava 2003.
Súradnice: 48°19′47″S 18°12′46″V﻿ / ﻿48,32972°S 18,21278°V﻿ / 48.32972; 18.21278

**Most cez údolie Hosťovského potoka** je diaľničný most, ktorý prevádza Rýchlostnú cestu R1 ponad tiahle údolie potoka Hosťová medzi Nitrou a Zlatými Moravcami. Z konštrukčného a aj architektonického hľadiska je unikátny tým, že oba dopravné pásy rýchlostnej cesty sú vedené po jednom mostnom telese, čo je pomerne nezvyklé. Dôvodom na uplatnenie takéhoto architektonického riešenia bola značná výška prevádzanej komunikácie nad terénom. Tá spoločne s požiadavkami na založenie pilierov v pomerne problematickom geologickom podloží umožnila finančne aj technicky vykompenzovať staticky mimoriadne náročnú konštrukciu. Navyše, kombináciou rôznych metód výstavby a pomerne veľkého rozpätia bolo umožnené vybudovať relatívne efektívne takmer jeden kilometer dlhé premostenie za necelé dva roky. Ide o prvý zo série celkovo piatich mostov, ktorý bol pomocou ťažkej výsuvnej skruže triedy OPS vybudovaný na území Slovenska. Ďalšie štyri sa pritom nachádzajú na Diaľnici D1 medzi Levočou a Prešovom. Most je vybudovaný na stavebnom úseku R1 Selenec - Beladice, ktorý bol súčasťou PPP projektu.

Architektonické a konštrukčné riešenie
--------------------------------------

Z odborného hľadiska možno nosnú konštrukciu mosta popísať ako 17-poľový komorový nosník s rozpätiami polí od 33 do 69 m s veľmi vyloženými konzolami. Samotný nosník je široký iba 6,5 m, čo z celkovej šírky nosnej konštrukcie 25,66 m predstavuje iba niečo vyše štvrtiny. Pritom celá tiaž tak nosnej konštrukcie, ako aj vozidiel premávajúcich po moste je prenášaná cez piliere do podložia iba cez tento nosník. Väčšina tiaže spôsobenej premávkou však nepôsobí priamo na nosník, ale len sprostredkovane, cez 10,25 široké konzoly. Tieto konzoly boli vopred vyrobené ako prefabrikáty. Takéto konštrukčné riešenie je značne náročné na kvalitu zhotovenia projektu a aj samotnú realizáciu, pôsobí však štíhlo a je esteticky omnoho prijateľnejšia.

Spomínaný nosník, vysoký od 2,6 do 4 m je dutý, dutina (odborne nazývaná komora) je sprístupnená cez oporu mostu jeho údržbe. V komore sú tiež vedené predpínacie laná, ktoré napínajú nosník, čím zvyšujú možnosť jeho zaťaženia.

Celá nosná konštrukcia je uložená na 16 pilieroch a dvoch oporách. Piliere majú v priereze tvar písmena X z tohto dôvodu, aby mohli byť na nich bez ďalšieho debnenia vybudované zárodky nosníka, na ktoré sa následne nasunula výsuvná skruž. Najvyšší pilier má výšku 30 m.

Postup výstavby
---------------

Mostovka mostu bola budovaná postupne, a to tak v priečnom ako aj pozdĺžnom smere. Najprv sa zhotovoval hlavný nosník. Na jeho vybudovanie sa v desiatich centrálnych poliach využila ťažká horná výsuvná skruž BERD, krajné polia sa budovali na pevnej skruži. S postupným budovaním nosníka sa začali na už vybudované polia vešať vopred zhotovené vzpery, ktoré sa napokon doskou v hornej časti mosta zmonolitnili s nosníkom.

Referencie
----------

1. ↑  NOVOTNÝ, Petr; STRÁSKY, Jiři; KLIMEŠ, Petr. *Inžinierske stavby* (JAGA Group), roč. 2013, čís. 6, s. 24 - 27. ISSN 1335-0846.
**Margaréta Brabantská** (\* 4. október 1276 - † 14. december 1311, Janov, Taliansko) bola rímska kráľovná, manželka rímskonemeckého cisára a rímskeho kráľa Henricha VII.

Život
-----

Giovanni Pisano, *Elevatio animae*, nagrobnih spomenik Marjete Brabant, 1313-1314, detail. Genova, Museo di Sant'Agostino. Slika z Paolo Monti.
Margarétino manželstvo s Henrichom VII. spečatilo mier medzi Brabantskom a Luxemburskom po bitke pri Worringene (1288). Stalo sa tak 9. júla 1292 na hrade Tervuren pri Bruseli. 

Margaréta mala napriek hlbokej zbožnosti a asketickým sklonom trvalý vplyv na rozhodnutia svojho manžela. Spolu s ním ju 6. januára 1309 v Aachene korunovali na rímsku kráľovnú. Sprevádzala ho aj počas jeho rímskej jazdy. 

Počas obliehania Brescie ochorela a o pár mesiacov zomrela v Janove (14. december 1311). Tu ju pochovali vo františkánskom kostole San Francesco di Castelletto, v blízkosti hlavného oltára. Náhrobok, ktorý na objednávku cisára Henricha VII. vyrobil Giovanni Pisano sa však nezachoval, pretože kostol začiatkom 19. storočia zbúrali.

Rodina
------

* otec Ján I. brabantský vojvoda (1268–1294)
* matka Margaréta Flanderská, dcéra flanderského grófa Guida III. z Dampierre.
* manžel Henrich VII. rímskonemecký cisár (1312–1313), rímsky kráľ (1308–1313) a luxemburský gróf
	+ syn Ján Luxemburský (\* 1296 – † 1346), český kráľ (1310–1346) ∞ Eliška Přemyslovna
	+ dcéra Mária (\* 1304 – † 1324) ∞ francúzsky kráľ Karol IV.
	+ dcéra Beatrix (\* 1305 – † 1319) ∞ uhorský kráľ Karol Róbert

Iné projekty
------------

Commons
* Spolupracuj na Commons Commons ponúka multimediálne súbory na tému **Margaréta Brabantská**

Autoritné údaje: * BnF: 12331231n
* GND: 118951203
* ISNI: 0000 0000 1050 5994
* VIAF: 67265259
**STS-51-B** bola misia raketoplánu Challenger ktorá sa uskutočnila v apríli 1985. Bol to siedmy let orbitera Challenger a sedemnásty let v programe Space Shuttle celkovo. Challenger mal pôvodne štartovať na misiu STS-51-E, ale pre problémy s družicou TDRS bol tento let zrušený a do nákladového priestoru raketoplánu bolo vložené laboratórium Spacelab pre let STS-51-B.

Posádka
-------

* Robert Overmyer (2) - veliteľ
* Frederick Gregory (1) - pilot
* Don Lind (1) - 1. letový špecialista
* Norman Thagard (2) - 2. letový špecialista
* William Thornton (2) - 3. letový špecialista
* Lodewijk van den Berg (1) - 1. palubný špecialista
* Taylor Wang (1) - 2. palubný špecialista

V zátvorkách je uvedený celkový počet letov do vesmíru vrátane tejto misie.

### Záložná posádka

* Mary Johnston - 1. palubný špecialista
* Eugene Trinh - 2. palubný špecialista

Priebeh letu
------------

Challenger odštartoval z komplexu LC-39 o 12:02 EDT 29. apríla 1985. Bol to druhý let európskeho laboratória Spacelab v plnej funkčnej konfigurácii. Počas letu boli úspešne preverené možnosti Spacelabu. Posádka vytvorila dve smeny, ktoré sa striedali po dvanástich hodinách. Medzi hlavné ciele letu patrili aj biologické experimenty s dvoma opicami a 24 hlodavcami na palube. Posádke počas práce neustále pomáhalo riadiace stredisko v Johnson Space Center v texaskom Houstone. Experimenty sa týkali biochémie, astronómie, atmosférickej fyziky, mechaniky tekutín a materiálnej vedy. Z 15 primárnych experimentov bolo 14 úspešných. Raketoplán pristál na dráhe Edwards AFB o 12:11 EDT 6. mája 1985 po sedemdennom lete.

Iné projekty
------------

Commons
* Spolupracuj na Commons Commons ponúka multimediálne súbory na tému **STS-51-B**

*Tento článok je čiastočný alebo úplný preklad článku STS-51-B na anglickej Wikipédii (číslo revízie nebolo určené).*

| * z
* d
* u
Raketoplán *Challenger* (OV-099) |
| --- |
|  | 
* STS-6
* STS-7
* STS-8
* STS-41-B
* STS-41-C
* STS-41-G
* STS-51-B
* STS-51-F
* STS-61-A
* STS-51-L

 |  |
| **Stav:** Zničený 28. januára 1986 pri štarte misie STS-51-L. |
Zámok Ussé
**Zámok Ussé** sa nachádza asi 10 kilometrov severovýchodne od Chinon na južnom brehu Indre, prítoku 
Loiry, v departemente Indre-et-Loire, región Centre-Val de Loire.

Patrí k najznámejším zámkom pri Loire. 

Dnešný zámok je vybudovaný na základoch stredovekého hradu v 15. storočí a v 16. storočí rozšírený. 
Po úpravach v 17. storočí a 19. storočí je stelesnením romantického rozprávkového zámku. 

Od roku 1927 je ako historický monument pamiatkovo chránený. K zámku patriaca kaplnka bola zaradená medzi pamiatkovo chránené objekty v roku 1931 a v roku 1951 ju nasledoval zámocký park s oranžériou.

Galéria
-------

* NádvorieNádvorie
* Severný pohľadSeverný pohľad
* ParkPark
* ParkPark
* ParkPark
* ParkPark

Iné projekty
------------

Commons
* Spolupracuj na Commons Commons ponúka multimediálne súbory na tému **Zámok Ussé**

Zdroj
-----

*Tento článok je čiastočný alebo úplný preklad článku Schloss Ussé na nemeckej Wikipédii (číslo revízie nebolo určené).*
**Automower** je robotická kosačka spoločnosti Husquarna.

Kosačka má tzv. navádzaciu slučku, ktorá jej umožňuje zostať vo vymedzenom priestore a kosiť iba tam, kde je to potrebné. Táto technológia jej umožní aj nájsť nabíjaciu stanicu. Má na svojom okraji senzory, ktoré v prípade nárazu na niečo tvrdé, ako je napr. strom, záhradný nábytok alebo iné prekážky, zariadia zmenu smeru pohybu. Trávnik skracuje po menších kúskoch, pretože to robí častejšie, dokáže pokosiť trávnik s výškou od 2 do 6 cm. Prakticky možno povedať, že brázdi trávnik neustále a náhodne. Ak však natrafí na vyšší trávnik, prepne sa do iného módu a začne kosiť systematicky. Pri prvom spustení kosačky sa do nej vkladá osobný PIN kód, prostredníctvom klávesnice s 19 klávesmi, aby poslúchala iba svojho majiteľa. Kosačka je vybavená aj displejom. Možno tiež naprogramovať časový harmonogram jej práce, pričom môže bez problémov pracovať aj v noci. Jej parametre dovoľujú kosiť trávnik s rozlohou od 0 do 1 800 m². Používa 18 V batérie NiMH s kapacitou 2,2 Ah. Na pravidelné kosenie trávnika s maximálnou rozlohou 1 800 m² spotrebuje na mesiac zhruba 20 kWh elektrickej energie. Hmotnosť kosačky je 8,6 kg pri rozmeroch 71 x 60 x 26 cm.
**Pôrodná asistentka** (muž **pôrodný asistent**) je odborná pracovníčka či pracovník, asistujúci pri pôrode. Kedysi sa používalo i označenie baba, babica.

Štúdium
-------

Absolvent študijného programu *pôrodná asistencia* sa uplatní ako pôrodná asistentka v ošetrovateľskej praxi na lôžkových gynekologicko-pôrodníckych pracoviskách, v ambulantnej starostlivosti o ženu, v riadení, vo výskume, vo výchove a vzdelávaní. Môže pracovať súkromne a samostatne v rámci platných predpisov. Pôrodná asistentka sa môže ďalej vzdelávať v rámci celoživotného vzdelávania podľa Nariadenia vlády Slovenskej republiky č. 296/2010 Z. z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov.

Pozri aj
--------

* Pôrodná babica
* Dula

Externé odkazy
--------------

* Ambro, Ján / Kniha o pôrodníctve pre baby. Skalica: Fr. X. Škarnicl, 1873. 376 s. - dostupné online v Digitálnej knižnici UKB
Súradnice: 43°53′11″S 26°00′29″V﻿ / ﻿43,88634°S 26,00817°V﻿ / 43.88634; 26.00817

**Most priateľstva Giurgiu-Ruse** (bulh. Мост на дружбата, rum. Podul Prieteniei *alebo* Podul de la Giurgiu) je jeden z dvoch hraničných priechodov (mostov), spájajúcich Rumunsko a Bulharsko. Spája mestá Giurgiu (na rumunskej strane) a Ruse (na bulharskej strane). Vedie po ňom dvojpruhová cesta, železnica a chodník pre peších.

História
--------

Otvorený bol 20. júna 1954, projektovaný bol sovietskymi inžiniermi. Je 2 223,52 m dlhý a vo svojej dobe šlo o jedinú pevnú spojnicu medzi Rumunskom a Bulharskom. Na stavbu mostu významne prispel Sovietsky zväz. Dekorácie navrhol bulharský architekt Georgij Ovčarov.

Galéria
-------

* Obrázky mostu v zime
* Rumunská strana mostuRumunská strana mostu
* Stred mostu z medzištátneho rýchlika Bukurešť - IstanbulStred mostu z medzištátneho rýchlika Bukurešť - Istanbul

Iné projekty
------------

Commons
* Spolupracuj na Commons Commons ponúka multimediálne súbory na tému **Most priateľstva Giurgiu-Ruse**


Most priateľstva Giurgiu-Ruse